|  |  |
| --- | --- |
| I henhold til adresseliste     |  |
|   |

|  |  |  |  |  |  |
| --- | --- | --- | --- | --- | --- |
| Dato: | 07.06.2017 | Vår ref: | 17/04166-1  | Deres ref: |   |

# Høring vedrørende reduksjon av prestestillinger i Sør-Hålogaland bispedømme – Indre-Helgeland prosti

Med bakgrunn i vedtak fattet av Sør-Hålogaland bispedømmeråd 30. mars angående budsjett 2017, sendes forslag om reduksjon av prestestillinger i bispedømmet til høring til menighetsråd, fellesråd ved kirkeverge, proster og tillitsvalgt for presteskapet i prostiet og bispedømmet.

Regnskapet for 2016 ble gjort opp med en minus på 2,9 mill. kr. for Sør-Hålogaland bispedømme. Dette og føringer for kommende bevilgninger fører til at bispedømmerådet må sette i gang konkrete tiltak for å få balanse mellom tildeling og forbruk med sikte på å få en mer hensiktsmessig bemanning, soknestruktur og på sikt også prostistruktur i bispedømmet.

Sør-Hålogaland bispedømmeråd har i budsjettsaken for 2017 (sak 20/17, pkt. 4 og 5, i møte 30. mars) gitt klare føringer for det videre arbeid.

 *«4. Bispedømmerådet ber om å få til behandling en sak om permanent reduksjon i antall stillingshjemler. BDR legger til grunn at antall stillinger må reduseres med minst 4 i presteskapet og minst en på bispedømmekontoret. BDR forutsetter at arbeidet skjer i samråd med biskopen».*

*«5. Stiftsdirektør bes videreføre arbeidet med midlertidige stillingsreduksjoner gjennom vakansestyring med basis i BDR budsjettvedtak».*

Vakansestyring og fleksibilitet i proste- og presteskap har i stor grad vært med på å bidra til at det ikke har vært behov for endringer i stillings- og soknestruktur frem til nå. Men med fjorårets underskudd og kommende års bevilgninger er det nødvendig å se på dette i et helhetlig perspektiv.

Med bakgrunn i vedtaket jobber stiftsdirektør med flere tiltak for å få ned kostnadene, men for å få til forutsigbarhet i økonomien er det helt nødvendig å ta ned stillinger permanent. Bispedømmerådet har i sitt vedtak sagt at det skal reduseres med minst 4 stillinger i presteskapet og minst 1 stilling ved bispedømmekontoret. En viktig forutsetning er at ingen fast ansatt skal miste jobben, noe som innebærer at det i utgangspunktet skal tas ned stillinger som i dag er ledige.

Prosten leder prestetjenesten i prostiet og har ansvaret for å legge til rette for god prestetjeneste i soknene og i hele prostiet. Reduksjon av stillinger påvirker utførelsen av prestetjenesten i prostiet og vil kreve nytekning om hvilke tjenesteoppgaver prestene skal utføre og ikke minst hvordan presteoppgavene i prostiet tilrettelegges og organiseres. Større krav til samhandling med andre kirkelige stillinger vil være en forutsetning og det må konkret sees på oppgavefordeling av de kirkelige oppgavene. En reduksjon i antall prestestillinger vil også påvirke forordningen. En større gjennomtekning av forordningen med bakgrunn i tilgjengelige presteresurser vil være helt nødvendig. Det er stiftsdirektørens oppfatning at vi i vårt langstrakte bispedømme har god trening i å tilrettelegge prestetjenesten best mulig med de tilgjengelige ressurser man til enhver tid har. Det som er nytt for oss er å finne faste gode ordninger med en lavere permanent bemanning. Ja, det er utfordrende å måtte gå til det skritt å redusere antall stillinger, men det gir også noen muligheter til å tenke nytt og annerledes om hvordan prestetjenesten organiseres og tilrettelegges til beste for vårt kirkelige oppdrag og for de menigheter vi skal betjene.

Stiftsdirektør har i samråd med biskopen sett på hvilke muligheter som i dag finnes for å kunne redusere antall stillinger. I stiftsdirektørens forslag er det en gjennomtenkning, ut fra krav om ledighet, at det totalt sett vil få minst konsekvenser ved å ta ned nettopp denne stillingen i dette prostiet. Bispedømmerådet har gjort sitt vedtak og dermed lagt rammene. Stiftsdirektør og biskop legger til grunn at berørte parter føler et medansvar for å finne gode og fremtidsrettede løsninger til beste for hver enkelt prest og for menighetene.

**I Indre-Helgeland prosti er det dagens prestestillingen i Hattfjelldal og stillingen i Sjona som foreslås tatt bort med virkning fra 1. januar 2018. Prosten har ansvar for at menighetene i prostiet blir betjent av prest og skal sørge for at Hattfjelldal og Sjona sokn også i framtiden får nødvendig prestetjeneste.**

Biskop og bispedømmeråd ønsker tilbakemelding på følgende spørsmål:

Spørsmålene kan hentes og fylles ut elektronisk fra vår hjemmeside <https://kirken.no/shbd>

* Hvilke konsekvenser vil det få for deres menighet at antall prestestillinger reduseres i ditt prosti og at prestetjenesten i større grad blir organisert med utgangspunkt i prostiet?
* Er det forhold knyttet til antall medlemmer i Dnk, geografiske og/ eller demografiske forhold som forhindrer at stillingen kan tas ned i foreslått område?
* I § 2d i «tjenesteordning for menighetsprester» står det at presten «skal utføre forkynnerarbeid og i samråd med menighetsrådet annet menighetsbyggende arbeid». Hvilke oppgaver i deres menighet vil dere prioritere etter § 2d at presten deltar i?
* Hvordan samsvarer gudstjenesteforordningen med de behov menigheten har for et regelmessig gudstjenesteliv?
* Hvilke gudstjenester er det særlig viktig blir opprettholdt?
* Boplikten ble opphevet 1. sept. 2015, noe som betyr at presten kan bosette seg der de selv ønsker. Hvor mener dere at deres lokale prest bør bo og i hvor stor grad kan menigheten tilrettelegge for lokal bolig for prest?
* Kirkeråd og bispedømmeråd bevilger økonomi til diakon (diakonimedarbeider), kateket (menighetspedagog) og trosopplærerstillinger. I hvor stor grad tilrettelegges samarbeidet mellom disse stillingene og prestestillingene?
* Andre forhold som bør nevnes?

**Høringsfrist: 1. september 2017**

Stiftsdirektøren ønsker seg en bred høring med mange skriftlige og konstruktive tilbakemeldinger. Dette vil gi bispedømmerådet et best mulig grunnlag for å kunne ta sin beslutning.

Stiftsdirektør legger til grunn at saken om reduksjon av antall prestestillinger i bispedømmet vil bli fremmet for bispedømmerådet 3. oktober 2017.

Høringssvar sendes på epost til:

Sør-Hålogaland bispedømmeråd

shbd@kirken.no

Med vennlig hilsen

|  |  |
| --- | --- |
| Jan-Kjell Jonassen |  |
| stiftsdirektør | Lissi Berg |
|  | fung. personalsjef |

*Dokumentet er elektronisk godkjent og har derfor ingen signatur.*

|  |  |  |
| --- | --- | --- |
|   |   |   |

Mottakere:

|  |  |  |
| --- | --- | --- |
| I henhold til adresseliste  |   |   |

**Adresseliste Indre-Helgeland**

Grane menighetsråd Industriveien 2, 8680 TROFORS

kirkevergen@grane.kommune.no

Hattfjelldal menighetsråd Hattfjelldal Kirkekontor, 8690 HATTFJELLDAL
soknepresten@hattfjelldal-kommune.no

Hemnes menighetsråd Idrettsveien 36, 8640 HEMNESBERGET
sogneprest@hemnes.kirken.no

Korgen menighetsråd Postboks 9, 8646 KORGEN
sogneprest@hemnes.kirken.no

Bleikvassli sokn Idrettsveien 36, 8640 Hemnesberget
sogneprest@hemnes.kirken.no

Dolstad menighetsråd Fearnleys gate 17, 8656 MOSJØEN
inger.saether@vefsn.kommune.no

Drevja menighetsråd Fearnleys gate 17, 8656 MOSJØEN
inger.saether@vefsn.kommune.no

Elsfjord menighetsråd Fearnleys gate 17, 8656 MOSJØEN

inger.saether@vefsn.kommune.no

Mo menighetsråd Sørlandsveien 54, 8624 MO I RANA
post@rana.kirken.no

Gruben menighetsråd Sørlandsveien 54, 8624 MO I RANA

post@rana.kirken.no

Nord Rana menighetsråd Sørlandsveien 54, 8624 MO I RANA
post@rana.kirken.no

Røssvoll menighetsråd Sørlandsveien 54, 8624 MO I RANA
post@rana.kirken.no

Nevernes menighetsråd Sørlandsveien 54, 8624 MO I RANA
post@rana.kirken.no

Sjona menighetsråd Sørlandsveien 54, 8624 MO I RANA
post@rana.kirken.no

Grane kirkelige fellesråd Industriveien 2, 8680 TROFORS

v/ Kirkevergen
kirkevergen@grane.kommune.no

Hattfjelldal kirkelige fellesråd Hattfjelldal Kirkekontor, 8690 HATTFJELLDAL

v/ Kirkevergen
kirkevergen@hattfjelldal.kommune.no

Vefsn kirkelige fellesråd Fearnleys gate 17, 8656 MOSJØEN

v/ Kirkevergen
ernst.johan.hegdal@vefsn.kommune.no

Rana kirkelige fellesråd Sørlandsveien 54, 8624 MO I RANA

v/ Kirkevergen

silja.ildgruben@rana.kirken.no

Hemnes kirkelige fellesråd Idrettsvegen 36, 8640 HEMNESBERGET

v/ Kirkevergen
kirkeverge@hemnes.kirken.no

Prosten i Indre-Helgeland

v/ fung. prost

karianne.egeberg.gullfjell@rana.kirken.no